[{"text_idx": "#000005", "text": "Deian a Loli... Ar Bla\u0302t"}, {"text_idx": "#000006", "text": "Moi Williams a Lowri Llewelyn, sy\u2019n chwarae\u2019r ddau gymeriad yn y gyfres boblogaidd i blant ar S4C, sy\u2019n rhannu eu hatgofion bwyd"}, {"text_idx": "#000008", "text": "Ydach chi\u2019n cofio Toast Toppers neu Arctic Roll? Dach chi\u2019n cofio\u2019r tro cynta\u2019 i chi flasu hufen ia\u0302? Ydy arogl rhai bwydydd yn mynd a chi no\u0302l i\u2019ch plentyndod neu wyliau hudolus yn yr haul? Mae\u2019r gyfres yma\u2019n bwrw golwg ar atgofion rhai o wynebau cyfarwydd Cymru am fwyd a sut mae hynny wedi dylanwadu eu harferion bwyta heddiw. Moi Williams a Lowri Llewelyn, y ddau actor sy\u2019n chwarae\u2019r cymeriadau Deian a Loli yn y gyfres boblogaidd i blant ar S4C, sy\u2019n rhannu eu hatgofion bwyd yr wythnos hon. Mae Moi yn dod o Gaernarfon a Lowri yn dod o Fangor..."}, {"text_idx": "#000010", "text": "Lowri: Fy hoff fwyd fel babi oedd tatws di stwnshio hefo grefi porc, ma\u2019 hwn dal i fod yn un o fy hoff fwydydd!"}, {"text_idx": "#000011", "text": "Moi: Mae\u2019n debyg mod i\u2019n hoff iawn o uwd a bananas pan oeddwn i\u2019n fach \u2013 ond yr atgof cyntaf sydd gen i ydi bwyta crempog siap Minions mewn gwesty yn Tenerife!"}, {"text_idx": "#000013", "text": "Moi: Mam sy\u2019n gwneud y rhan fwyaf o\u2019r coginio ond dw i\u2019n mwynhau gwylio a dysgu. Dw i\u2019n hoff iawn o wneud pwdin iogwrt a ffrwythau ffres mewn powlenni \u2013 a rhoi ychydig o siocled ar ei ben!"}, {"text_idx": "#000014", "text": "Beth ydy\u2019ch hoff fwyd \u2013 y peth fysach chi ddim yn gallu bod hebddo?"}, {"text_idx": "#000015", "text": "Lowri: Faswn i methu byw heb basta! Dw i\u2019n mwynhau lasagne yn ofnadwy."}, {"text_idx": "#000017", "text": "Tasech chi\u2019n gallu dweud \u201cRibidirew!\u201d a mynd no\u0302l at bryd o fwyd bythgofiadwy beth fyddai hynny ac yn lle?"}, {"text_idx": "#000019", "text": "Moi: Cinio dydd Sul yn y Liverpool Arms ym Mhorthaethwy gyda\u2019r teulu i gyd gan gynnwys fy nghefndryd Cai a Macsen \u2013 mae\u2019r cyw ia\u0302r yno yn blasu\u2019n anhygoel!"}, {"text_idx": "#000020", "text": "Lowri gyda\u2019i theulu a\u2019r ci"}, {"text_idx": "#000021", "text": "Pa fwyd sy\u2019n eich atgoffa o\u2019r Gaeaf?"}, {"text_idx": "#000022", "text": "Lowri: Siocled poeth hefo marshmallows a siocled ar y top."}, {"text_idx": "#000023", "text": "Moi: Stwffin! Dw i wrth fy modd efo Stwffin Cinio Dydd Sul. Ond y gaeaf dwetha fe wnaethon ni dreulio cyfnod yn Costa Rica ble roedd y bwyd yn arbennig ac yn wahanol iawn i be \u2018dan ni wedi arfer ei fwyta adref yn y gaeaf. Ffrwythau ffres o\u2019r coed \u2013 ac roeddwn i\u2019n cael smwddi ffres pinafal a mango ar fy ffordd adref o\u2019r ysgol bob dydd. Reis, ffa a chyw ia\u0302r bob dydd i ginio yn yr ysgol \u2013 a reis a ffa a physgodyn gyda\u2019r nos. Roedd llawer llai o siwgr yn cael ei fwyta yn y wlad, ac fe wnes i arfer efo hynny yn eitha\u2019 sydyn. Ond dw i yn hoffi siocled \u2013 yn arbennig siocled mint!"}, {"text_idx": "#000025", "text": "Beth fyddwch chi\u2019n cael i ginio Nadolig a be ydy\u2019ch hoff beth?"}, {"text_idx": "#000026", "text": "Lowri: Gw\u0302ydd i ginio Dolig a fy hoff beth ydy\u2019r selsig wedi eu lapio mewn bacwn."}, {"text_idx": "#000027", "text": "Moi: Coctel Gorgimwch, neu Prawn Cocktail ydi fy hoff beth \u2013 a bwyta lot o\u2019r saws gyda bara menyn!"}, {"text_idx": "#000028", "text": "Twrci a thatws rhost, tatws stwnsh a phannas gyda \u2018soch mewn sach\u2019 a lot o grefi. A log siocled Nadolig efo digonedd o hufen i bwdin!"}, {"text_idx": "#000029", "text": "Oes gynnoch chi hoff rysa\u0301it?"}, {"text_idx": "#000030", "text": "Un o fy hoff ryseitiau ydi teisen banana. Dw i\u2019n helpu mam i wneud hon ers o\u2019n i\u2019n dair oed."}, {"text_idx": "#000034", "text": "Stwnsiwch y bananas efo\u2019r llefrith, wy a fanila.\nToddwch y menyn a\u2019r siwgr.\nYchwanegwch y gymysgedd banana at y menyn a\u2019r siwgr. Ychwanegwch y blawd a phowdr codi. Cymysgwch yn dda.\nRhowch y gymysgedd mewn tun bara wedi\u2019i leinio efo papur menyn.\nCoginiwch ar dymheredd o 140-160 (yn dibynnu ar eich popty) am 45 munud.\nMae o fwya\u2019 blasus pan mae dal yn gynnes!"}, {"text_idx": "#000035", "text": "Moi yn mwynhau cawl Nain"}, {"text_idx": "#000049", "text": "Dwi wedi anghofio fy nghyfrinair"}]